רעיה ברונשטיין

רעיה ברונשטיין (1 באוקטובר 1929 – 4 במאי 2023) הייתה ספורטאית ישראלית, אלופה ושיאנית ישראל בריצות קצרות, הדיפת כדור ברזל, זריקת דיסקוס, הטלת כידון, קפיצה לגובה וכדורסלנית נבחרת ישראל והפועל חיפה . אלופת המכביה, מורה לחינוך גופני, מארגנת אירועים גדולים בישראל ומחוצה לה וחברת הוועד המנהל של מכון וינגייט.

קורות חיים
ברונשטיין נולדה בגרמניה, שנה וחצי אחרי אחיה, דוד, בתם של ליפא (יליד רוסיה) ושל מרגריטה (ילידת גרמניה). היא עלתה לארץ ישראל עם משפחתה בשנת 1938. למדה בבית הספר היסודי תל נורדאו בתל אביב ובגימנסיה בלפור.

ברונשטיין ופרידה ליכטבלאו היו הספורטאיות היחידות שנבחרו לייצג את ישראל באולימפיאדת לונדון (1948), אך הוועד האולימפי הבינלאומי דחה את הבקשה בנימוק שפלסתינה הפסיקה להיות ישות קיימת עם סיום המנדט ולכן איננה רשאית להשתתף במשחקים.

היא בוגרת הקורס השלישי למורי התעמלות, שהתקיים בשנת 1950. אותה שנה, היא השתתפה במכביה השלישית וזכתה בשתי מדליות זהב, בהדיפת כדור ברזל ובהטלת כידון.

שחקנית הנבחרת הלאומית הראשונה של ישראל בכדורסל נשים 1950. הנבחרת יצגה את ישראל באליפות אירופה כדורסל נשים שהתקיימה בבודפשט - הונגריה. שיחקה כדורסל מגיל 13 בהפועל תל אביב (1942 – 1950), ובהפועל חיפה (1950/1951). גובהה: 1.67מ', הצטיינה בקליעות, זריזות ובחטיפת כדורים.

בתחרות שנערכה בתל אביב ב-19 באפריל 1952 קבעה ברונשטיין בהדיפת כדור ברזל שיא אישי חדש של 12.03 מטר. באליפות ישראל שנערכה ביוני 1952 היא זכתה בשתי מדליות זהב, בהטלת כידון בתוצאה של 33.95 מטר ובהדיפת כדור ברזל בתוצאה של 11.35 מטר..

ברונשטיין עבדה 13 שנה כמורה לאתלטיקה קלה במדרשה לחנ"ג במכון וינגייט וכמורה לחינוך גופני בתיכון עירוני ד'.

ברונשטיין זכתה באותות הצטיינות והוקרה: מממשלת צ'אד (עיטור האבירות) על ארגון יום העצמאות של צ'אד בשנת 1963. ממשלת סנגאל קיבלה מדליה על ארגון מפגן הפתיחה של משחקי אפריקה – (האולימפיאדה האפריקאית 1964)

ברונשטיין זכתה בפרס עובדת ישראל מטעם עיריית תל אביב.

קישורים חיצוניים 

 רעיה נכנסה להיכל התהילה - כדורסל נשים ישראל
 , כתבה על זוכי פרס עובד ישראל, כולל תמונה של רעיה ברונשטיין.
 
 
 50 הטובים בכל הזמנים באתר איגוד האתלטיקה בישראל

הערות שוליים

אלופות ישראל בהדיפת כדור ברזל
אלופי ישראל בהדיפת כדור ברזל
אלופות ישראל בזריקת דיסקוס
אלופות ישראל בהטלת כידון
אלופות ישראל בקפיצה לגובה
אלופי ישראל בקפיצה לגובה
אלופות המכביה: אתלטיות
כדורסלניות נבחרת ישראל
נשות חינוך ישראליות
אנשי חינוך ישראלים
מורים לחינוך גופני
עסקני ספורט ביישוב
אתלטיות ארץ-ישראליות
אתלטים ארץ-ישראלים
כדורסלניות הפועל חיפה
ישראליות ילידות גרמניה
ישראלים ילידי גרמניה
בוגרות בית הספר תל נורדאו
בוגרי בית הספר תל נורדאו
בוגרי גימנסיה בלפור
בוגרות גימנסיה בלפור
ישראליות שנולדו ב-1929
ישראלים שנולדו ב-1929
ישראליות שנפטרו ב-2023
ישראלים שנפטרו ב-2023